Mar 29,2016
శాంసంగ్‌ నుంచి కొత్త స్మార్ట్‌వాచీలు..
న్యూఢిల్లీ: ఎలక్ట్రానిక్‌ దిగ్గజ సంస్థ శాంసంగ్‌ 'గేర్‌ ఎస్‌2' స్మార్ట్‌వాచీలలో కొత్త వేరియెంట్లను భారత మార్కెట్లోకి ప్రవేశ పెట్టింది. ఇప్ప టికే 'గేర్‌ ఎస్‌2' స్మార్ట్‌ వాచీలలో ఉన్న హంగులకు తోడు కొత్త యాప్స్‌, కొత్త డయెల్‌ ఫేసస్‌తో వీటిని సంస్థ మార్కెట్లోకి తీసుకు వచ్చింది. సరికొత కొత్త స్టైల్‌, సౌలభ్యతల మేళవింపుగా సంస్థ వీటిని రూపొందించింది. ఈ కొత్త రకం స్మార్ట్‌వాచీలలో 'ఉబేర్‌' , 'జినైట్‌ స్లీప్‌ ట్రాకింగ్‌ యాప్‌', 'మైనోట్స్‌ ఇన్‌ గేర్‌'తో పాటు సరికొత్త యూట్యూబ్‌, అధునాత బ్రౌజింగ్‌ యాప్‌ జెనోజూ, అధునాతన గేమ్స్‌తో ఈ కొత్త స్మార్ట్‌వాచీలకు ప్రత్యేక ఆకర్షణగా నిలువనున్నాయి. కొత్త స్మార్ట్‌వాచీ ధరలు ఇలా ఉన్నాయి.. 'గేర్‌ ఎస్‌2 తెలుపు'- రూ. 24,300, 'గేర్‌ ఎస్‌2 గోల్డ్‌', 'గేర్‌ ఎస్‌2 ప్లాటినమ్‌' ధర రూ.34,900.
మీ స్నేహితులకు రికమెండ్ చెయ్యండి